หาได้ยากยิ่งนักที่่ร้านอาหารในห้างเช่นนี้จะอร่อยจัด อร่อยจริงๆ มีเมนูประยุกต์ และเมนูง่ายๆ แต่อร่อยเด็ดเยอะแยะจนเลือกไม่หวาดไม่ไหว เช่น ข้าวผัดปลาทูกากหมู ป่อเปี๊ยะแฮมชีส ก๋วยเตี๋ยวกระทะบ้านหญิง ตับผัดกระเทียม และเมนูเด็ดที่ขึ้นชื่อมาตั้งแต่ครั้งสาขาแรกที่สยาม คือเมนู "ข้าวไข่ข้น" และแม้ว่าจะอร่อยและบรรยากาศดี มีวิวท้องฟ้ากว้างๆ ให้ชม แต่ราคาอาหารจานเดียวอย่างพวกข้าวผัดต่างๆ จานละแค่ร้อยเดียวเท่านั้น พวกกับข้าวก็ไม่เกิน 150 บาท เบ็ดเสร็จกินคนเดียวค่าเสียหายจะอยู่ที่ประมาณ 200 - 300 เท่านั้น ถ้ากินสองคนรวมๆ แล้วก็เฉียดๆ 500 บาท แต่หารกันแล้วก็สองร้อยกว่าเท่านั้นเอง เป็นร้านที่มานั่งกินข้าวพักเหนื่อย แถมชมวิวและนั่งคุยกับเพื่อนหลังจากช้อปปปิ้งเสร็จได้ดีทีเดียว ราคาไม่แพง กินเสร็จแล้วยังเหลือตังค์ไว้ช้อปต่อได้อีก